Gwener (doueez) - Wikipedia

# Gwener (doueez)

### Diwar Wikipedia, an holloueziadur digor

Darn eus Ganedigezh Gwener gant William Adolphe Bouguereau

Gwener a oa doueez ar gened hag ar garantez e relijion ar Romaned kozh. Tennañ a ra da Afrodit an Hellened ha da d-Turan an Etrusked.

He far a gaver e relijionoù all :

- Tlahuizcalpantecuhtli gant an Azteked,
- Kukulcan gant ar v-Mayaed ha Sif er mojennoù nordek.

## [kemmañ] Istor ur vojenn

Da gentañ e oa un doueez italek dister a-walc'h, a ziwalle al liorzhoù, strujusaat ar bleunioù ha dareviñ ar plant. N'eo nemet adlek an II-vet kantved kent JK e voe kemmesket gant Afrodit Hellaz, hag e voe roet dezhi perzhioù an doueez hellazat. Neuze eo e voe brud dezhi e Roma.

Er I-añ kantved, pa lavare kaezar e tiskenne e diegezh, ar "gens Julia", eus Eneas, mab da Anchise ha da Wener, e voe reoliet gantañ lidoù-azeuliñ e "c'hourvamm". Neuze eo e voe gouestlet miz Ebrel d'an doueez, abalamour ma oa koulz dihun an natur, hag ivez, a-hervez, hini ar garantez.

## [kemmañ] Hec'h anv

Gant ar Romaned e oa anavezet dindan an anv Venus ha dont a ra an anv Gwener eus tro-c'henel latin Venus, a zo Veneris. Kevatal e oa Venus, pe Gwener, da Afrodit ar C’hresianed kozh.

- Gwener anadiomen a vez graet anezhi en oberennoù arzel m'he gweler en he noazh o tont e-maez an dour.

## [kemmañ] Kerentiezh

Merc’h e oa da Yaou ha da Zione. Dimezet e oa da Vulcanus.

Meurzh ha Gwener, Agostino Carracci

E-touez he bugale:

- Kupido
- Eneas
- Eriks

### [kemmañ] Karantezioù

Ganedigezh Gwener livet gant Sandro Boticelli en 1485.

Karet he deus doueed ha tud kenkoulz all.

#### [kemmañ] Gant doueed

Rediet e voe gant he zad Yaou da zimeziñ gant Vulcanus, an doue divalav.

#### [kemmañ] Gant tud

- Anchise, lezvab da roue Troja a oa he c'harantez vras (ne oa ket hini Aphrodite, a gare Adonis).

## [kemmañ] Oberennoù arzel

Diniver eo an oberennoù-se, met darn a zo brudet dreist ar re all:

- Gwener Milo, pe Gwener Melos.
- Ganedigezh Gwener , gant Sandro Botticelli
- Gwener Urbino , livet gant Tizian.
- Gwener hag Adonis, gant Annibale Carracci
- La Vénus d'Ille, gant Prosper Mérimée
- Venus Anadyomène, ur varzhoneg gant Arthur Rimbaud.

Gwener anadiomen, murlivadur e Pompei, gant Apelle de Cos (a greder), kollet abaoe. Tapet e oa bet ar skeudenn a-raok an distruj. .

Gwener Anadiomen, gant Titian (war-dro 1525)

## [kemmañ] Gerioù

Gwener Willendorf

- Graet e vez an anv Venus (peurvuiañ), pe Gwener (a-wechoù) eus
  - ur gaer a blac'h
  - un delwenn gwreg dianav, ragistorel alies, ne vern pe neuz a ve dezhi.

- Ar ger binim a deu eus ar ger gallek venin, a deu eus an anv Venus.

- Roet he deus hec’h anv d’an deiz — devezh gouestlet dezhi —, ha d’ar blanedenn.

### [kemmañ] Liammoù diavaez

- Les représentations de Vénus sur les monnaies de l'empire romain
- Prosper Mérimée, La Vénus d’Ille, (Nouvelle, 1837).
- Vénus dans la Mythologie et l'Art

Adtapet diwar "http://br.wikipedia.org../../../g/w/e/Gwener_%28doueez%29.html"

Rummadoù ar bajenn: Doueezed Roma

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Български
- Cymraeg
- Dansk
- Deutsch
- English
- Español
- Français
- עברית
- Bahasa Indonesia
- Italiano
- 日本語
- 한국어
- Nederlands
- ‪Norsk (nynorsk)‬
- Polski
- Português
- Русский
- Simple English
- Slovenčina
- Српски / Srpski
- Svenska
- 中文